**Zápis zo zasadnutia Rady SZMP č.3/2017, zo dňa 29.04.2017 – Banská Bystrica**

**Prítomní:** M. Doleželová, Dr. L. Kršňáková, Ing. V. Rengevič, Ján Szalay, Ing. J. Szalay PhD, D. Poláček st.

**Ospravedlnení:** Dr. V. Miller, D. Poláček ml., T. Doležel

Začiatok: 16:30 Koniec: 18:00

**Bod 1.:** Otvorenie a schválenie programu

Rokovanie otvoril gen. sekretár p. D. Poláček st.. Konštatoval, že Rada SZMP je uznášania schopná ( 4 prítomní členovia zo 7 členov Rady SZMP). Po schválení programu rokovania, podľa pozvánky, bez doplňujúcich a pozmeňujúcich bodov, rokovanie pokračovalo podľa nasledujúcich bodov.

**Bod 2.:** Kontrola zápisu a informácie

* Štatút reprezentanta podpísali všetci reprezentanti, ktorí sa zúčastňujú repre. výjazdov
* Ostatné úlohy z predchádzajúceho zápisu datované k termínu zasadnutia splnené
* ***Informácie:***
* Gen. sekretár informoval o ponuke všeobecnej časti školenia trénerov 1. – 3. stupňa organizovaného UMB Banská Bystrica. SZMP musí spracovať a zabezpečiť špeciálnu časť. Všetky časti školenia sú spoplatnené a môžu sa konať iba v termíne určenom UMB Banská Bystrica. Rada navrhuje prerokovať s Českým zväzom mod. päťboja možnosť účasti a školenia trénerov zo SR na školeniach organizovaných ČSMP. Je potrebné osloviť kluby SZMP ohľadne záujmu o účasť na takomto školení, aby sa mohli poskytnúť ČSMP počty záujemcov.
	+ - Z: gen. sekretár SZMP T: do 30.06.2017
* SOV informoval o možnosti podpory, štipendia pre talentovaných športovcov od MOV, ktorí nie sú zaradení v nijakom systéme podpory. Rada navrhuje spracovať žiadosť pre Jána Szalaya a A. Lichancovú na základe ich 9.m. v súťaži mix štafiet na ME 2016.
	+ - Z: gen. sekretár SZMP T: do 30.05.2017

**Bod 3.:** Plán činnosti Rady SZMP na rok 2017

* Rada SZMP na základe predložených písomných podkladov jednotlivých vedúcich pracovných skupín určila nasledovné priority pre rok 2017:
* *V oblasti rozvoja SZMP a práce s mládežou* – organizácia campu v mesiacoch júl, august; urobiť prieskum klubov ohľadne záujmu a ponuke pre prácu s mládežou; rozšíriť súťaže Sl. pohára o štafety rodičov s deťmi a pri každom kole propagovať MP formou možnosti vyskúšať si niektoré disciplína MP a sprístupnením propagačných materiálov a videí, pri akciách k MDD urobiť ukážky laser run
* *V oblasti propagácie MP v médiách* – upevniť kontakty v regionálnych médiách a v RTVS, pripraviť propagáciu práce s mládežou cez relácie o mládežníckom športe ( náklady cca 600,- EUR za prípravu relácie)
* *V oblasti zabezpečenia súťaží* – dodržať termíny domácich súťaží podľa schváleného kalendára 2017, rozdeliť M – SR podľa vekových kategórií na dospelí, juniori a U19 a druhá skupina U 17 a mladší a organizovať ich v oddelených termínoch, zorganizovať open súťaž v biathle, nakúpiť laserové pištole, min. 5 ks
	+ - Z: vedúci pracovných skupín T: priebežne

**Bod 4.:** Rôzne

* Zástupca pretekárov pripomenul, aby sa materiály predkladané k rokovaniu Rady SZMP poskytli včas pred zasadnutiami, aby ich mohli pretekári preštudovať a pripomienkovať
* Zástupca pretekárov predniesol požiadavku pretekárov, aby viac tréningov bolo spoločných, aby sa skvalitnila príprava, najmä v šerme a zvýšila tak aj celková kvalita tréningov členov RD
* Termín ďalšieho zasadnutia Rady SZMP sa určí pri M – SR seniorov, juniorov a U19.

V Banskej Bystrici : 29.04.2017

zapísal: D. Poláček st. overil: D. Poláček ml.